See on maailm, kuhu inimene küll kuulub, aga mitte valitsejana. Seda maailma ei ole loodud kellegi jaoks, ei mingil erilisel eesmärgil - see lihtsalt on sellisena, talle jätkub küllaga iseendast. Songi ajastu maalid ei ole sugugi fantaasiamaastikud, nagu seda on väitnud lääne inimesed, kes  neis Hiina paigus pole käinud. Fotograafid on nüüd neist kohtadest teinud omaaegsetele maalidele sarnaseid fotosid.